איילה פישר

איילה לאנג פישר (באנגלית: Isla Lang Fisher; נולדה ב-3 בפברואר 1976) היא שחקנית וסופרת אוסטרלית שהתגיירה, המוכרת בעיקר בזכות כיכובה בסרטים "לדפוק חתונה" (2005), "וידויים של שופהוליק" (2009), "האשליה" (2013), "גטסבי הגדול" (2013), "גרימסבי" (2016) "יצורים ליליים" (2016) ו"השכנים של ג'ונס" (2016).

 ביוגרפיה 
פישר נולדה במסקט שבעומאן, להורים סקוטיים נוצרים-מתודיסטים. משפחתה התגוררה במסקט עקב עבודתו של אביה כבנקאי של האומות המאוחדות. כשהייתה ילדה קטנה עברה עם משפחתה אל בת'גייט, עיר הולדתם בסקוטלנד. כאשר הייתה בת 6, עברה משפחתה להתגורר בפרת' שבאוסטרליה המערבית. פישר למדה באוניברסיטה של התנועה המתודיסטית לבנות בפרת'. בהמשך, נפרדו הוריה. אמה ואחיה גרים באתונה ואביה בפרנקפורט.

 קריירת משחק 
בגיל 9 החלה פישר להופיע בפרסומות בטלוויזיה באוסטרליה. קריירת המשחק המקצועית של פישר החלה בשנת 1993, כאשר כיכבה באופרת הסבון חוף פארדייס ובסדרה "Bay City". בגיל 18, בעזרת אמה, פרסמה פישר שני ספרים לנוער, "Bewitched" ו-"Seduced by Fame".

בין השנים 1994–1997 גילמה את דמותה של שאנון ריד באופרת הסבון האוסטרלית "קרוב רחוק". לאחר שעזבה את הסדרה, נרשמה לבית ספר למשחק בפריז, והחלה להופיע בהצגות מוזיקליות לילדים בבריטניה.

פריצת הדרך של פישר הייתה בשנת 2002, כאשר שיחקה בסרט הלייב-אקשן של "סקובי-דו" בתור מרי-ג'יין, ומייד לאחר מכן הוחתמה אצל סוכן אמריקאי. היא קיבלה תפקיד גדול יותר בסרט "לדפוק חתונה" בשנת 2005, שזיכה אותה בפרס הופעת הפריצה של MTV. באותה שנה שיחקה פישר בסרט הדרמה "לונדון" כבקה, מארחת מסיבה במנהטן.

בשנת 2007 כיכבה בסרט "פעלולן לנצח", לצידו של אנדי סמברג. היא הייתה אמורה להופיע ב"משפחת סימפסון - הסרט", אך הסצנה שלה נחתכה בעריכה הסופית. בשנת 2008 כיכבה בסרט "חתונה במהירות מופרזת", ובסרט "בטוח, אולי" (Definitely, Maybe), ודיבבה בסרט "הורטון שומע מישהו" את דוקטור לרו. בשנת 2009 כיכבה בסרט "וידויים של שופהוליק".

בשנת 2012 היא דיבבה בסרט "שומרי האגדות" את פיית השיניים. ב-2013, שיחקה בסרטים "גטסבי הגדול" ו"האשליה".
בשנת 2016 שיחקה בקומדיה "השכנים של ג'ונס" לצידה של גל גדות, בסרטו של טום פורד "יצורים ליליים" ובסרט "גרימסבי" לצד בעלה סשה ברון כהן. ב-2018, שיחקה בסרט הקומדיה "תופסת".

בשנת 2020, כיכבה בסרט "הסנדקית הקסומה". ב-2022, החלה לשחק בסדרה "Wolf Like Me".
ב-2023, שיחקה בסרט "דוגי סטייל".
במאי 2024, החלה להצטלם לסרט הרביעי בסדרת סרטי "יומנה של ברידג'ט ג'ונס" שעתיד לצאת בפברואר 2025.

 חיים אישיים 
בשנת 2001 פגשה פישר את השחקן הבריטי-יהודי סשה ברון כהן במסיבה בסידני. הם התארסו בשנת 2004 ונישאו ב-15 במרץ 2010 בטקס חתונה יהודי בפריז. לפני נישואיהם למדה פישר לימודי יהדות במשך שלוש שנים, התגיירה, ובחרה את השם העברי איילה. לדבריה היא שומרת שבת. לפישר וברון-כהן שלושה ילדים: בת שנולדה ב-19 באוקטובר 2007, בת נוספת שנולדה בקיץ 2010, ובן שנולד באפריל 2015. המשפחה התגוררה לסירוגין בלונדון ובלוס אנג'לס, ובשנת 2020 עברו לסידני, אוסטרליה ובהמשך לפרת'. ב-5 באפריל 2024 הודיעו בני הזוג בהודעה באינסטגרם כי הגישו בקשה לגירושין עוד ב-2023.

 אקטיביזם פרו-ישראלי 
באוקטובר 2023, פישר, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא . המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.

פילמוגרפיה
ממוזער|250px|פישר בטקס פרסי גלובוס הזהב, 2009

קולנוע
שנהסרטתפקידהערות2000Out of Depthבחורה אוסטרלית #12001The Poolקים2002סקובי-דומרי ג'יין2003The Wannabesקירסטידאלאס 362ג'ינג'ית2004אני אוהב האקביז (אנ')הת'ר2005לדפוק חתונהגלוריה קליירילונדוןרבקה2006חתונה במהירות מופרזתקייטי2007The Lookoutלאבליפעלולן לנצחדניס2008בטוח, אולי (Definitely, Maybe)אפרילהורטון שומע מישהוד"ר לרודיבוב2009וידויים של שופהוליקרבקה בלומווד2010Burke & Hareג'יני הוקינס2011רנגובינסדיבוב2012הרווקהקייטי לורנסשומרי האגדותפיית השיניים "שן"דיבוב2013גטסבי הגדולמירטל וילסוןהאשליההנלי ריבסחיי פשעמלאני רלסטון2015Visionsאוולי2016גרימסביג'ודי פיגסיצורים לילייםלורה הייסטינגסהשכנים של ג'ונסקארן גפני2018תופסתאנה מאלוי2019The Beach BumמיניGreedסמנת'ה2020ביקור מעולם אחררות' קונדומייןהסנדקית הקסומהמקנזי וולש2021הביתה!מאדידיבוב2023דוגי סטיילמגידיבוב2024הגיע הזמן (אנ')ג'ן דיהל2025האשליה 3הנלי ריבסJay Kellyפמלה פאלמראיש הכלבשרה אסוןדיבובברידג'ט ג'ונס: חוזרת לשוקרבקה

טלוויזיה
שנהסדרהתפקידהערות1993חוף פארדייסרובין3 פרקים1997-1994קרוב רחוקשאנון ריד393 פרקים1999אוליבר טוויסטבת'מיני-סדרה2000Sunburnאישהפרק: "#2.1"לבבות ועצמותברמניתפרק: "I Need a Love Song"2001אטילהסיסרהמיני-סדרה2002Beastmasterדימון מאנאקהפרק: "The Trial"2003המופע של עלי ג'יטאג ביצ'פרק: "Belief"2004Pilot Seasonבאטרפלייפרק: "#1.6"2011משועמם (אנ')רוז2 פרקים2013
2019-2018משפחה בהפרעהרבל אלי15 פרקים2015הנסיכה סופיה הראשונהבוטוןדיבוב; 2 פרקים2018אנג'י טרייבקה (אנ')לאנה בובאנהפרק: "Glitch Perfect"2020תרגיעקרולפרק: :"Insufficient Praise"2022Wolf Like Meמאריתפקיד ראשי; 6 פרקים
גם מפיקה בפועלTBAהמשרדסדרת טלוויזיה עתידית של אמזון פריים וידאו

פרסים
 הפרס הקטגוריה הסרט/הסדרההשנה התוצאה סימוכיןפרסי הסרטים והטלוויזיה של MTVהפריצה הטובה ביותרלדפוק חתונה2006פרסי בחירת הנוערהפריצה הטובה ביותר - שחקנית2006שחקנית בסרט קומדיהוידויים של שופהוליק2009 ברית העיתונאיות המדבבת הטובה ביותר רנגו2012  המדבבת הטובה ביותרשומרי האגדות2013  פרסי AACTA שחקנית המשנה הטובה ביותר גטסבי הגדול2014  איגוד מבקרי הקולנוע האוסטרלים שחקנית המשנה הטובה ביותר2014 חוג מבקרי הקולנוע באוסטרליה שחקנית המשנה הטובה ביותר2014  פרס יופיטר (גרמני) השחקנית הבינלאומית הטובה ביותר2014 פרס גילדת שחקני המסך אנסמבל בסדרת קומדיה משפחה בהפרעה2014 

קישורים חיצוניים



הערות שוליים

קטגוריה:שחקניות קולנוע וטלוויזיה יהודיות אוסטרליות
קטגוריה:מדבבות אוסטרליות
קטגוריה:גרות
קטגוריה:מהגרים מסקוטלנד לאוסטרליה
קטגוריה:אוסטרלים שנולדו ב-1976
קטגוריה:אוסטרליות שנולדו ב-1976